Ændring af Domstolens procesreglement som følge af Nice-traktatens ikrafttrædelse

DOMSTOLEN HAR -

under henvisning til traktaten om oprettelse af Det Europæiske Fællesskab, særlig artikel 223, stk. 6,

under henvisning til traktaten om oprettelse af Det Europæiske Atomenergifællesskab, særlig artikel 139, stk. 6, og

ud fra følgende betragtninger:

(1) Nice-traktaten, som ændrer traktaten om Den Europæiske Union, traktaterne om oprettelse af De Europæiske Fællesskaber og visse tilknyttede retsakter, har medført visse ændringer af EF-traktatens og Euratom-traktatens bestemmelser vedrørende Domstolen og har erstattet de protokoller vedrørende statutten for Domstolen, der var knyttet som bilag til traktaten om oprettelse af Det Europæiske Fællesskab og traktaten om oprettelse af Det Europæiske Atomenergifællesskab, med en ny protokol vedrørende statutten for Domstolen, knyttet som bilag til traktaten om Den Europæiske Union, traktaten om oprettelse af Det Europæiske Fællesskab og traktaten om oprettelse af Det Europæiske Atomenergifællesskab.

(2) EF-traktatens artikel 221 og Euratom-traktatens artikel 137, som ændret, bestemmer, at Domstolen sættes i afdelinger, i den store afdeling eller i givet fald i plenum, og artikel 16 i den nye protokol vedrørende statutten for Domstolen fastlægger sammensætningen af afdelingerne og af den store afdeling. Der bør tages højde for disse nye dommerkollegier i reglementets bestemmelser, og der bør fastsættes nærmere bestemmelser om henvisning af sager til dommerkollegierne og om deres sammensætning i hver enkelt sag.

(3) EF-traktatens artikel 222 og Euratom-traktatens artikel 138, som ændret, samt artikel 20 i den nye protokol vedrørende statutten for Domstolen bestemmer, at Domstolen under visse betingelser kan beslutte, at en sag skal pådømmes uden generaladvokatens forslag til afgørelse. Der bør i reglementet fastsættes bestemmelser om, hvorledes denne beslutning træffes.

(4) EF-traktatens artikel 300, stk. 6, som ændret, giver Europa-Parlamentet adgang til at indhente en udtalelse fra Domstolen om en påtænkt aftales forenelighed med bestemmelserne i traktaten. Der bør i reglementet fastsættes bestemmelser om den fremgangsmåde, der skal følges, når Parlamentet fremsætter en begæring om udtalelse.

(5) Artikel 16 i den nye protokol vedrørende statutten for Domstolen bestemmer, at dommerne af deres midte vælger formænd for afdelingerne, at formændene for afdelinger med fem dommere vælges for et tidsrum af tre år og at de kan genvælges én gang. Reglementets bestemmelser bør som følge heraf ændres.

(6) Udløbet af traktaten om oprettelse af Det Europæiske Kul- og Stålfællesskab og ikrafttrædelsen af den nye protokol vedrørende statutten for Domstolen gør det nødvendigt at foretage en række redaktionelle ændringer af procesreglementets bestemmelser,

efter Rådets godkendelse den 8. april 2003

FASTSAT FØLGENDE ÆNDRINGER I SIT PROCESREGLEMENT:

Artikel 1

Procesreglementet for De Europæiske Fællesskabers Domstol fastsat den 19. juni 1991 (EFT L 176 af 4.7.1991, s. 7, berigtiget i EFT L 383 af 29.12.1992, s. 117), som ændret den 21. februar 1995 (EFT L 44 af 28.2.1995, s. 61), den 11. marts 1997 (EFT L 103 af 19.4.1997, s. 1, berigtiget i EFT L 351 af 23.12.1997, s. 72), den 16. maj 2000 (EFT L 122 af 24.5.2000, s. 43), den 28. november 2000 (EFT L 322 af 19.12.2000, s. 1), den 3. april 2001 (EFT L 119 af 27.4.2001, s. 1) og den 17. september 2002 (EFT L 272 af 10.10.2002, s. 24, berigtiget i EFT L 281 af 19.10.2002) ændres som følger:

1) Artikel 1 affattes således:"I dette reglement benævnes

- traktaten om oprettelse af Den Europæiske Union 'unionstraktaten'

- traktaten om oprettelse af Det Europæiske Fællesskab 'EF-traktaten'

- traktaten om oprettelse af Det Europæiske Atomenergifællesskab 'Euratom-traktaten'

- protokollen vedrørende statutten for Domstolen 'statutten'

- aftalen om Det Europæiske Økonomiske Samarbejdsområde 'EØS-aftalen'

I dette reglement forstås ved

- 'institutioner': de fællesskabsinstitutioner og -organer, som er oprettet ved traktaterne eller ved en retsakt til gennemførelse heraf, og som kan være parter for Domstolen

- 'EFTA-Tilsynsmyndigheden': den i EØS-aftalen omhandlede tilsynsmyndighed."

2) I artikel 7, stk. 1, udgår ordene ", EKSF-traktatens artikel 32b".

3) I artikel 9, stk. 1,

a) første afsnit, indsættes efter ordene "afdelinger af sin midte" ordene "med fem eller tre dommere", og ordene "I henhold til EF-traktatens artikel 221, stk. 2, EKSF-traktatens artikel 32, stk. 2, og Euratom-traktatens artikel 137, stk. 2," ændres til "I henhold til statuttens artikel 16"

b) andet afsnit, ændres ordene "Afdelingernes sammensætning" til "Dommernes fordeling mellem afdelingerne" og ordene "De Europæiske Fællesskabers" ændres til "Den Europæiske Unions".

4) I artikel 9, stk. 2, indsættes efter ordet "afdeling" ordene "med tre dommere".

5) Artikel 9, stk. 3, affattes som følger:

"3. Når en sag i henhold til artikel 44, stk. 3, henvises til et dommerkollegium, dækker udtrykket Domstolen i dette reglement det pågældende kollegium."

6) I artikel 9, stk. 4,

a) udgår det første afsnit

b) ændres i det andet afsnit (herefter det eneste afsnit) ordene "henvises til afdelingerne" til "henvises til en afdeling med fem eller tre dommere".

7) I artikel 10 erstattes stk. 1 med følgende bestemmelse:

"1. Dommerne vælger, umiddelbart efter at have valgt Domstolens præsident, for tre år ad gangen formændene for afdelinger med fem dommere.

Dommerne vælger for ét år ad gangen formændene for afdelinger med tre dommere.

Domstolen udpeger en førstegeneraladvokat for ét år ad gangen.

Bestemmelserne i artikel 7, stk. 2 og 3, finder anvendelse.

Det offentliggøres i Den Europæiske Unions Tidende, hvem der er blevet valgt og udpeget i medfør af dette stykke."

8) I artikel 11,

a) første afsnit, ændres ordet "afdelingsformændene" til "formændene for afdelingerne med fem dommere"

b) indsættes et andet afsnit med følgende ordlyd: "Har præsidenten og formændene for afdelingerne med fem dommere samtidigt forfald, eller er deres embeder ubesatte, varetages præsidentens opgaver af en af formændene for afdelinger med tre dommere i henhold til den rangfølge, der er fastsat i artikel 6."

c) bliver det nugældende andet afsnit til det tredje afsnit, og i dette afsnit ændres ordet "afdelingsformændene" til "alle afdelingsformændene".

9) Efter artikel 11 indsættes følgende bestemmelser:

"KAPITEL 2A DOMMERKOLLEGIERNE

Artikel 11a

Domstolen sættes i følgende dommerkollegier:

- plenum, som består af samtlige dommere

- den store afdeling, som består af 11 dommere i henhold til bestemmelserne i artikel 11b

- afdelingerne, som består af fem eller tre dommere i henhold til bestemmelserne i artikel 11c.

Artikel 11b

1. Den store afdeling sammensættes for hver sag af Domstolens præsident, formændene for afdelinger med fem dommere, den refererende dommer og det antal dommere, som er nødvendige for at nå antallet 11. De sidstnævnte dommere udpeges på grundlag af den i stk. 2 omhandlede liste i den heri fastsatte rækkefølge, idet udgangspunktet for listen forskydes med ét navn for hvert af Domstolens almindelige møder.

2. Efter valget af Domstolens præsident og formændene for afdelinger med fem dommere udarbejdes en liste over de øvrige dommere til brug ved fastlæggelsen af sammensætningen af den store afdeling. Denne liste følger skiftevis den i artikel 6 fastsatte rangfølge og den omvendte rækkefølge: Den første dommer på denne liste er den første i henhold til den i bestemmelsen fastsatte rangfølge, den anden dommer på listen er den sidste i henhold til denne rangfølge, den tredje dommer er den anden i henhold til rangfølgen, den fjerde dommer er den næstsidste i henhold til rangfølgen, osv.

Listen offentliggøres i Den Europæiske Unions Tidende.

Artikel 11c

1. Afdelingerne med fem dommere og tre dommere sammensættes for hver enkelt sag af afdelingsformanden, den refererende dommer og det antal dommere, som er nødvendige for at nå antallet på henholdsvis fem og tre dommere. De sidstnævnte dommere udpeges på grundlag af de i stk. 2 omhandlede lister i henhold til den heri fastsatte rækkefølge, idet udgangspunktet for listerne forskydes med ét navn for hvert af Domstolens almindelige møder.

2. Med henblik på sammensætningen af afdelinger med fem dommere udarbejdes efter valget af formændene for disse afdelinger lister, som omfatter samtlige dommere, der er tilknyttet den pågældende afdeling, med undtagelse af afdelingsformanden. Disse lister udarbejdes på samme måde som den i artikel 11b, stk. 2, omhandlede liste.

Med henblik på sammensætningen af afdelinger med tre dommere udarbejdes efter valget af formændene for disse afdelinger lister, som omfatter samtlige dommere, der er tilknyttet den pågældende afdeling, med undtagelse af afdelingsformanden. Disse lister udarbejdes i henhold til den i artikel 6 fastsatte rangfølge.

De i nærværende stykke omhandlede lister offentliggøres i Den Europæiske Unions Tidende.

Artikel 11d

Finder Domstolen, at flere sager bør pådømmes samlet af det samme dommerkollegium, er sammensætningen af dette kollegium den sammensætning, som er fastsat for den sag, for hvilken den foreløbige rapport er blevet behandlet først.

Artikel 11e

Har et medlem af dommerkollegiet forfald, varetages hans opgaver af en dommer i henhold til rækkefølgen i de i artikel 11b, stk. 2, eller artikel 11c, stk. 2, omhandlede lister.

Har Domstolens præsident forfald, varetages præsidentens opgaver af formanden for den store afdeling i henhold til bestemmelserne i artikel 11.

Har formanden for en afdeling med fem dommere forfald, varetages afdelingsformandens opgaver af en formand for en afdeling med tre dommere, i givet fald i henhold til den i artikel 6 fastsatte rangfølge, eller, såfremt ingen af formændene for afdelinger med tre dommere indgår i dommerkollegiet, af en af de andre dommere i henhold til den i artikel 6 fastsatte rangfølge.

Har formanden for en afdeling med tre dommere forfald, varetages afdelingsformandens opgaver af en dommer i dommerkollegiet i henhold til den i artikel 6 fastsatte rangfølge."

10) I artikel 16, stk. 6, ændres ordene "De Europæiske Fællesskabers" til "Den Europæiske Unions".

11) I artikel 16, stk. 7, udgår ordene ", EKSF-traktatens artikel 36, stk. 3,".

12) I artikel 17 erstattes stk. 2 med følgende bestemmelse:

"2. Justitssekretæren bistår Domstolen, præsidenten og afdelingsformændene samt dommerne i alle deres embedshandlinger."

13) I artikel 24, stk. 1, ændres ordene "EF-statuttens artikel 12, EKSF-statuttens artikel 16 og Euratom-statuttens artikel 12" til "statuttens artikel 13".

14) I artikel 25, stk. 1, ændres ordet "Domstolen" til "den store afdelings og plenums"

15) I artikel 25, stk. 2, ændres ordene "afdelingernes møder" til "møderne i afdelingerne med fem og tre dommere".

16) I artikel 25, stk. 3, udgår ordene "og afdelingerne".

17) I artikel 26, stk. 2,

a) ændres ordet "Domstolen" til "den store afdeling eller plenum"

b) ændres ordene "EF-statuttens artikel 15, EKSF-statuttens artikel 18 og Euratom-statuttens artikel 15" til "statuttens artikel 17, stk. 3 og 4,".

18) I artikel 26, stk. 3,

a) ændres ordet "afdelingen" første gang, det forekommer, til "en afdeling med fem eller tre dommere"

b) ændres ordene "EF-statuttens artikel 15, EKSF-statuttens artikel 18 og Euratom-statuttens artikel 15" til "statuttens artikel 17, stk. 2,"

c) indsættes efter ordet "rådighed" ordene "og det ikke er muligt at erstatte de dommere, som har forfald, i henhold til artikel 11e".

19) I artikel 27, stk. 1, udgår ordene "og afdelingernes".

20) I artikel 27, stk. 4, udgår ordene "eller afdelingen".

21) I artikel 27, stk. 6, udgår ordene "eller afdelingen".

22) Artikel 29, stk. 3, ændres som følger:

a) i tredje afsnit udgår ordene "eller afdelingen"

b) i femte afsnit ændres ordene "EF-statuttens artikel 20" til "statuttens artikel 23"

c) i sjette afsnit ændres ordene "EF-statuttens artikel 20, sidste stykke" til "statuttens artikel 23, stk. 4".

23) I artikel 29, stk. 4, udgår ordene "eller afdelingen".

24) I artikel 30, stk. 1, udgår ordene "eller afdelingen".

25) Artikel 35, stk. 1, ændres som følger:

a) efter ordene "over for Domstolen" udgår ordene "en afdeling,"

b) efter ordene "af Domstolen" udgår ordene "eller afdelingen".

26) I artikel 36 ændres ordene "EF-statuttens artikel 17, EKSF-statuttens artikel 20 og Euratom-statuttens artikel 17" til "statuttens artikel 19".

27) I artikel 38, stk. 1, ændres ordene "EF-statuttens artikel 19, EKSF-statuttens artikel 22 og Euratom-statuttens artikel 19" til "statuttens artikel 21".

28) I artikel 38, stk. 4, ændres ordene "EF-statuttens artikel 19, stk. 2, EKSF-statuttens artikel 22, stk. 2, og Euratom-statuttens artikel 19, stk. 2" til "statuttens artikel 21, stk. 2".

29) I artikel 38, stk. 6, udgår ordene ", EKSF-traktatens artikel 42 og 89".

30) Artikel 44 erstattes af følgende bestemmelse:

"KAPITEL 1A DEN FORELØBIGE RAPPORT OG HENVISNING TIL DOMMERKOLLEGIERNE

Artikel 44

1. Præsidenten fastsætter den dato, på hvilken den refererende dommer skal forelægge en foreløbig rapport på Domstolens almindelige møde

a) efter indlevering af duplik

b) når der ikke er indleveret replik eller duplik efter udløbet af den frist, der er fastsat i henhold til artikel 41, stk. 2

c) når den pågældende part har givet afkald på sin ret til at afgive replik eller duplik

d) ved anvendelse af den i artikel 62a omhandlede hasteprocedure, når præsidenten fastsætter datoen for retsmødet.

2. Den foreløbige rapport skal indeholde forslag om, hvorvidt sagen kræver bevisoptagelse eller andre forberedende foranstaltninger, samt om, hvilket dommerkollegium sagen skal henvises til. Rapporten skal endvidere indeholde den refererende dommers forslag til, om den mundtlige forhandling eventuelt skal udelades i henhold til artikel 44a, samt til, om sagen skal pådømmes uden generaladvokatens forslag til afgørelse i henhold til statuttens artikel 20, stk. 5.

Efter at have hørt generaladvokaten træffer Domstolen afgørelse om, hvorvidt den refererende dommers forslag skal følges.

3. Domstolen kan til afdelingerne med fem eller tre dommere henvise enhver sag, som indbringes for den, for så vidt som det ikke på grund af sagens vanskelighed, betydning eller særlige omstændigheder er påkrævet, at sagen henvises til den store afdeling.

Henvisning af en sag til en afdeling med fem eller tre dommere kan dog ikke finde sted, såfremt en medlemsstat eller en fællesskabsinstitution, der er part i sagen, har forlangt, at sagen skal afgøres af den store afdeling. Ved part i sagen forstås i denne bestemmelse enhver medlemsstat og institution, som er part eller intervenient i sagen, eller som har afgivet skriftlige indlæg i en af de i artikel 103 nævnte præjudicielle sager. Det i dette afsnit omhandlede krav kan ikke fremsættes i tvister mellem Fællesskaberne og deres ansatte.

Domstolen sættes i plenum, når den behandler sager, der er indbragt for den i henhold til de i statuttens artikel 16, stk. 4, nævnte bestemmelser. Den kan henvise en sag til plenum, når den i overensstemmelse med statuttens artikel 16, stk. 5, finder, at sagen er af særlig vigtighed.

4. Det dommerkollegium, hvortil en sag er blevet henvist, kan på ethvert trin i sagens behandling tilbagesende denne til Domstolen med henblik på, at den tildeles et dommerkollegium med et større antal dommere.

5. Er der truffet bestemmelse om, at der skal ske bevisoptagelse, kan dommerkollegiet, hvis det ikke selv drager omsorg herfor, overlade dette til den afdeling, som er omhandlet i artikel 9, stk. 2, i dette reglement.

Er der truffet bestemmelse om, at der ikke skal ske bevisoptagelse, fastsætter formanden for dommerkollegiet datoen for åbningen af den mundtlige forhandling."

31) I artikel 45, stk. 2, ændres ordene "EF-statuttens artikel 21 og 22, EKSF-statuttens artikel 24 og 25 og Euratom-statuttens artikel 22 og 33" til "statuttens artikel 24 og 25".

32) I artikel 48, stk. 4, udgår ordene "EKSF-traktatens artikel 44 og 92".

33) I artikel 74, stk. 1, indsættes efter ordene "den afdeling," ordene "som er omhandlet i artikel 9, stk. 2, i dette reglement, og".

34) I artikel 76, stk. 3, indsættes efter ordene "den afdeling" ordene "med tre dommere".

35) I artikel 77, stk. 2, udgår ordene ", EKSF-traktatens artikel 33 og 35".

36) I artikel 80, stk. 1, ændres ordene "EF-, EKSF- og Euratom-traktaterne, Domstolens statutter" til "Unions-traktaten, EF-traktaten og Euratom-traktaten, Domstolens statut".

37) I artikel 80, stk. 2, andet afsnit, ændres ordene "De Europæiske Fællesskabers" til "Den Europæiske Unions".

38) I artikel 81, stk. 1, ændres ordene "De Europæiske Fællesskabers" til "Den Europæiske Unions".

39) I artikel 82a, stk. 1, ændres ordene "EF-statuttens artikel 47, stk. 3, EKSF-statuttens artikel 47, stk. 3, og Euratom-statuttens artikel 48, stk. 3" til "statuttens artikel 54, stk. 3", og ordene "eller den afdeling, hvortil sagen er henvist" udgår.

40) Artikel 83, stk. 1, ændres som følger:

a) i første afsnit udgår ordene ", EKSF-traktatens artikel 39, stk. 2,"

b) i andet afsnit udgår ordene ", EKSF-traktatens artikel 39, stk. 3,".

41) I artikel 89, stk. 1, udgår ordene ", EKSF-traktatens artikel 44 og 92".

42) Artikel 93, stk. 1, ændres som følger:

a) i andet afsnit, litra f), ændres ordene "EF-statuttens artikel 37, stk. 2 eller 3, EKSF-statuttens artikel 34 eller Euratom-statuttens artikel 38, stk. 2" til "statuttens artikel 40, stk. 2 eller 3"

b) i tredje afsnit ændres ordene "EF-statuttens artikel 17, EKSF-statuttens artikel 20 og Euratom-statuttens artikel 17" til "statuttens artikel 19".

43) Efter artikel 94 ophæves kapitel 5 med artikel 95.

44) I artikel 97, stk. 1, tredje afsnit, ændres ordene "De Europæiske Fællesskabers" til "Den Europæiske Unions".

45) Artikel 103 ændres som følger:

a) i stk. 1 ændres ordene "EF-statuttens artikel 20 og Euratom-statuttens artikel 21" til "statuttens artikel 23"

b) stk. 3 ophæves.

46) Artikel 104 ændres som følger:

a) i stk. 1, andet afsnit, ændres ordene "EF-statuttens artikel 20" til "statuttens artikel 23, stk. 3"

b) i stk. 1, tredje afsnit, ændres ordene "EF-statuttens artikel 20, sidste stykke" til "statuttens artikel 23, stk. 4"

c) i stk. 3 og 4 ændres ordene "EF-statuttens artikel 20, Euratom-statuttens artikel 21 og artikel 103, stk. 3, i dette reglement" til "statuttens artikel 23".

47) I artikel 104a, andet afsnit, ændres ordene "EF-statuttens artikel 20, Euratom-statuttens artikel 21 og artikel 103, stk. 3, i dette reglement" til "statuttens artikel 23".

48) I artikel 107, stk. 1, erstattes første afsnit med en bestemmelse med følgende ordlyd:"Hvis den begæring om udtalelse, som er omhandlet i EF-traktatens artikel 300, fremsættes af Europa-Parlamentet, forkyndes begæringen for Rådet, Kommissionen og medlemsstaterne. Hvis begæringen fremsættes af Rådet, forkyndes den for Kommissionen og Europa-Parlamentet. Fremsættes begæringen af Kommissionen, forkyndes den for Rådet, Europa-Parlamentet og medlemsstaterne. Fremsættes begæringen af en medlemsstat, forkyndes den for Rådet, Kommissionen, Europa-Parlamentet og de andre medlemsstater."

49) Artikel 109 ophæves.

50) I artikel 110 ændres ordene "EF-statuttens artikel 49 og 50, EKSF-statuttens artikel 49 og 50 og Euratom-statuttens artikel 50 og 51" til "statuttens artikel 56 og 57".

51) I artikel 125 ændres ordene "EF-traktatens artikel 245 og Euratom-traktatens artikel 160" til "EF-traktatens artikel 223 og Euratom-traktatens artikel 139", og i litra c) ændres ordene "EF-statuttens artikel 27 og EKSF-statuttens og Euratom-statuttens artikel 28" til "statuttens artikel 30".

52) I artikel 127 ændres ordene "De Europæiske Fællesskabers" til "Den Europæiske Unions".

Artikel 2

Disse ændringer i procesreglementet, som har retsgyldighed på de sprog, der er nævnt i artikel 29, stk. 1, offentliggøres i Den Europæiske Unions Tidende og træder i kraft to måneder efter offentliggørelsen.